
UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“
 2019 METŲ VEIKLOS PLANO ATASKAITA. BENDROJI DALIS

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2019 METŲ VEIKLOS KRYPČIŲ IR TIKSLŲ APŽVALGA

Bendrovės pagrindinė veikla – keleivių pervežimas vietinio ir tolimojo susisiekimo maršrutais bei užsakomaisiais reisais. Rajono savivaldybės tarybos 2018 m. kovo 23 d. sprendimu Nr. T-102 „Dėl bendrus interesus tenkinančių vietinio reguliaraus susisiekimo autobusų maršrutų sąrašo patikslinimo ir keleivinio kelių transporto viešųjų paslaugų teikimo sutarties, sudarytos su uždarąja akcine bendrove „Šakių autobusų parkas“, galiojimo pratęsimo“ Bendrovei buvo patikėta teikti keleivinio priemiestinio transporto viešąsias paslaugas rajono savivaldybės 24 vietiniais maršrutais. Be to, aptarnaujami 6 tolimojo susisiekimo maršrutai ir 2 specialieji maršrutai. Keleivių pervežimui buvo naudojama 30 autobusų. 2019 metais bendrovės autobusai nuvažiavo 1389,8 tūkst. kilometrų ir pervežė daugiau kaip 426,0 tūkst. keleivių. Bendrovėje 2019 m. dirbo 52 darbuotojai.
Uždarosios akcinės bendrovės veiklos tikslas – vykdant pelno siekiančią ūkinę komercinę veiklą, maksimaliai tenkinti Šakių rajono savivaldybės gyventojų pervežimo keleiviniu transportu poreikius, nuolat investuoti į paslaugų bei darbuotojų darbo kokybės gerinimą. Pagrindiniai bendrovės klientai yra mažas ir vidutines pajamas gaunantys, socialiai remtini rajono gyventojai bei moksleiviai. Per ilgus bendrovės veiklos metus buvo suformuotas autobusų maršrutų tinklas. Bendrovės maršrutų trasos bei grafikai sudaromi ir koreguojami bendradarbiaujant su Šakių rajono savivaldybės administracija.
Bendrovės kita veikla 
- papildoma ir pagalbinė transporto veikla;
- nekilnojamojo turto, priklausančio nuosavybės teise, išnuomojimas;
- variklinių transporto priemonių techninė priežiūra ir remontas;
- bagažo saugojimas ir siuntų gabenimas;
- reklamos plotų nuoma ant bendrovės autobusų.
Savivaldybės keliamas tikslas Bendrovei – savivaldybės pavestos savarankiškosios keleivių vežimo vietiniais maršrutais organizavimo funkcijos vykdymas bei pelninga veikla.
Pagrindinės bendrovės veiklos pajamos gaunamos iš keleivių vežimo visais maršrutais (tolimojo, vietinio susisiekimo, specialiaisiais ir užsakomaisiais maršrutais). Nuostolius, susidarančius vietinio susisiekimo maršrutuose, kompensuoja Šakių rajono savivaldybė. Tolimojo susisiekimo maršrutuose patirti nuostoliai nekompensuojami. Keleivių vežimo vietinio susisiekimo maršrutais pajamos yra kasmet mažėjančios dėl mažėjančio keleivių skaičiaus, koreguojamų maršrutų. Kitos pajamos uždirbamos iš bendrovės teikiamų komercinių paslaugų: autobusų nuomos, autobusų stoties operacijų (įvažiavimai į stotį, siuntų gabenimas).
Bendrovės finansinė būklė priklauso nuo Lietuvos Respublikos ekonominės situacijos, Vyriausybės nutarimų (mokesčių korekcijų, minimalaus atlyginimo pakeitimų ir kt.), Šakių rajono savivaldybės tarybos nustatytų keleivių vežimo kainų. Didelę įtaką daro dyzelinio kuro, atsarginių detalių kainų pokyčiai. Pastaruoju metu bendrovės veikla stipriai įtakojama kitų keleivių vežėjų (privačių vežėjų ir kitų autobusų parkų) veiklos plėtra. Tačiau Bendrovė dės pastangas, kad veikla būtų pelninga.

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2019 METŲ VEIKLOS PRINCIPŲ APŽVALGA

Bendrovės 2019 m. veikla planavo pagal turimus ir gaunamus finansinius, materialiuosius ir žmoniškuosius išteklius misijai vykdyti ir užsibrėžtiems strateginiams tikslams pasiekti.
Savivaldybei svarbių funkcijų užtikrinimas.
Bendrovė užtikrino 2019 m. jai pavestą savivaldybės savarankišką keleivių vežimo vietiniais maršrutais organizavimo funkciją. Šakių rajono savivaldybė, vadovaudamasi Lietuvos Respublikos vietos savivaldos įstatymo 6 straipsnio 33 punktu ir Lietuvos Respublikos kelių transporto kodekso 4 straipsnio 3 dalimi bei 17 - 1 straipsnio 2 dalies 2 punktu, 2018 m. kovo 23 d. sprendimu Nr. T-102 patvirtino 24 bendrus interesus tenkinančius vietinio reguliaraus susisiekimo maršrutus, kuriuos aptarnauti įpareigota bendrovė. Kylant pavojui, kad nutrūks viešųjų paslaugų vežti keleivius autobusais vietiniais maršrutais teikimas, 2018 m. balandžio 4 d. su Šakių rajono savivaldybės administracija pasirašytas papildomas susitarimas  Nr. VL-397 „Dėl 2013 m. balandžio 2 d. keleivinio kelių transporto viešųjų paslaugų teikimo sutarties Nr. VL-435 pakeitimo ir pratęsimo iki 2020 m. balandžio 2 d.“ Pagal pasirašytą sutartį „Dėl keleivinio kelių transporto viešųjų paslaugų teikimo, maršrutų aptarnavimo ir nuostolių, susidariusių aptarnaujant šiuos maršrutus, kompensavimo“, įmonei kompensuojami nuostoliai, patirti vykdant keleivių pervežimo kelių transportu viešųjų paslaugų įsipareigojimus. Tam ataskaitiniais metais savivaldybė skyrė 249 579,00 Eur.
Be jau minėtų 24 bendrus interesus tenkinančių vietinio reguliaraus susisiekimo maršrutų, bendrovė aptarnavo maršrutus, kurių nuostoliai nekompensuojami, tačiau rajono gyventojai jais naudojasi (per 2019 metus pervežti 25 132 keleiviai). Tai M 51 Šakiai–Gelgaudiškis 12.30 val. maršrutas, M 52 Šakiai–Lukšiai 7.45 val. maršrutas, M 60 Šakiai–Pilviškiai 7.10 val. reisas, M 61 Šakiai–Kriūkai–Kašeliai 5.50 val., 6.59 val. ir 14.35 val. reisai, M 71 Šakiai–Kudirkos Naumiestis 9.00 val. maršrutas. Aptarnaujant šiuos maršrutus, patirtas 3 675,00 Eur nuostolis (2018 m.- 3 951,00 Eur.). Nuostolis sumažėjo nuo 2019 m. rugsėjo 1 d. nutraukus reisą M 60 Šakiai–Pilviškiai.
2018 metais kovo mėn. bendrovė taip pat pasirašė penkerių metų sutartį su Lietuvos transporto saugos administracija dėl „Keleivių vežimo tolimojo reguliaraus susisiekimo kelių transporto maršrutais“. Sutartis galioja nuo 2018 m. balandžio 1 d. iki 2023 m. kovo 31 d.
Efektyvi veikla ir ilgalaikė nauda akcijų savininkui.
Bendrovė, dirbdama pelningai, 2019 m. siekė optimizuoti patiriamas sąnaudas ir išlaidas, kad dirbtų pelningai kaip numatyta bendrovės veiklos plane, taip sumažindama finansinę naštą ir užtikrindama ilgalaikę naudą Šakių rajono savivaldybei – akcijų savininkei.
Iš vietinio susisiekimo maršrutų 2019 metais uždirbta 307 014,00 Eur pajamų. Bendrovės veiklos rezultatus vietinio susisiekimo maršrutuose didele dalimi lėmė pajamos už mokinių vežimą į mokyklas ir atgal. 2019 metais pajamos už moksleivių vežimą rajono savivaldybėje siekė 145 476,00 Eur. Lyginant su 2018 metais (pajamų gauta 148 308,00 Eur), šios pajamos sumažėjo 2 832,00 Eur. 2019 metais moksleivių pervežta 106 530, arba 10 246 mažiau negu 2018 metais (116 776,00 moksleiviai).
Finansiniais metais iš keleivių, turinčių važiavimo lengvatą, vietinio susisiekimo maršrutuose gauta 44 756,00 Eur pajamų (be PVM) arba 1 736,00 Eur mažiau nei 2018 metais (46 492,00 Eur). Šios kategorijos keleivių 2019 metais pervežta 36 455, t. y. 3 189 keleiviais mažiau, lyginant su 2018 metais (39 644 keleiviai). Sėkmingą bendrovės veiklą sąlygoja optimalus pajamų bei sąnaudų santykis. Klaidingai manoma, kad viena iš paprasčiausių pajamų didinimo priemonių galėtų būti nustatytų keleivių vežimo reguliariais reisais vietinio susisiekimo maršrutais tarifų dydžių didinimas. Didėjanti kaina įtakoja keleivių skaičiaus mažėjimą, o mažėjantis keleivių skaičius didina nuostolius. Todėl, net esant labai reikšmingam ir tiesioginiam kažkokių sąnaudų didėjimui, bendrovė negali padidinti bilietų kainų tiek, kiek padidėja sąnaudos. Be to, planuojant būsimą bilieto kainą, atsižvelgiama į konkurenciją, paklausą, pasiūlą, keleivių mokumą, infliaciją, vežimo kokybę, kitus svarbius veiksnius.
Iš tolimojo susisiekimo maršrutų 2019 metais gauta 488 011,00 Eur pajamų ir patirta 476 230,00 Eur sąnaudų. Pelnas – 11 781,00 Eur. Rezultatas pagerėjo 56 924,00 Eur.
Be keleivių pervežimo patvirtintais vietinio ir tolimojo susisiekimo maršrutais, autobusų parkas vykdo ir kitą įmonės įstatuose numatytą veiklą: veža keleivius užsakomaisiais ir specialiais reisais, užsiima ne tik smulkių, bet ir didžiagabaričių siuntų pervežimu, nuomoja patalpas, atlieka transporto priemonių remontą ir kt. Pajamos iš šios veiklos ataskaitiniais metais sudarė 131 282,00 Eur arba, lyginant su 2018 metais, sumažėjo 1 288,00 Eur. Didžiausia dalis pajamų gauta iš specialių ir užsakomųjų reisų – 86 058,00 Eur, iš to sk.: iš specialaus reiso UAB „Fleming baldai“ – 34 955,00 Eur. Laimėjus konkursą, 2019 m. rugsėjo 3 d. su Šakių rajono savivaldybės administracija pasirašyta sutartis moksleivių pavėžėjimui maršrutu „Kudirkos Naumiestis – Panoviai“. 
Per 2019 metus bendrovė gavo 22 343,00 Eur pajamų už autobusų įvažiavimus į Šakių autobusų stotį. Tai sudaro 17,0 % pajamų iš kitos veiklos, arba 1,9 % nuo visų įmonės pajamų. Keleivių, autobusų ir jų ekipažų aptarnavimo Šakių autobusų stotyje sutartys yra pasirašytos su 9 vežėjais. 
Degalų sąnaudos keleivių pervežimo savikainoje 2019 m. sudarė 23,82 %. Darbo užmokesčio sąnaudoms įtakos turėjo 2019 m. mokesčių reforma. Darbuotojų darbo užmokestį sujungus su darbdavio mokamomis Valstybinio socialinio draudimo įmokomis darbo užmokesčio sąnaudos didėjo 13 487,00 Eur. Priskaičiuotas vidutinis įmonės darbo užmokestis 2019 metais sudarė 935,00 Eur, kai 2018 metais – 698,00 Eur. Autobusų vairuotojų – konduktorių – šaltkalvių atitinkamai 1 009,00 Eur 2019 metais ir 643,00 Eur 2018 metais.
Darbo užmokesčio ir socialinio draudimo sąnaudos keleivių pervežimo savikainoje sudarė 59,96 %,
Kitos sąnaudos (įvažiavimai į kitas autobusų stotis, elektra ir kt.) 2019 metais, lyginant su 2018 metais, išaugo tik 161,00 Eur. Veiklos mokesčių sąnaudose didžiausia dalis tenka mokesčiams už naudojimąsi keliais (transporto priemonių naudotojų mokestis) – 8 964,00 Eur, šios sąnaudos, lyginant su 2018 metais, išaugo 1 214,00 Eur.
Bendros įmonės pajamos, įskaitant vietinio susisiekimo maršrutų nuostolių kompensaciją, ataskaitiniais metais sudarė 1 175 886,00 Eur, kai tuo metu sąnaudos pajamų uždirbimui – 1 103 787,00 Eur. Ataskaitinių metų grynas rezultatas – 60 870,00 Eur pelno. Pelno augimas 2019 m. 5%.
Pažangi įmonė.
Bendrovė, įgyvendindama veiklos plane numatytas priemones, atsižvelgdama į finansines galimybes, 2019 m modernizavo ir vykdė autobusų parko atnaujinimą bei gerino Bendrovės įvaizdį.  Siekdama mažinti keleivių pervežimo sąnaudas ir gerinti paslaugų kokybę, palaipsniui atnaujinamas ir suvienodinamas autobusų parkas, atsisakant seniausių autobusų. 2019 m. bendrovė įsigijo 3 autobusus: 2013 metų gamybos Mercedes Benz Tourino markės 38 sėdimų vietų ir du 2014 metų gamybos Mercedes Benz Sprinter markės 21 sėdimos vietos autobusus. Autobusai nėra nauji, bet geros techninės būklės ir gražaus dizaino. Juose yra sumontuoti dvigubi stiklai, vartomos sėdynės, individualus apšvietimas kiekvienai sėdimai vietai, įrengtas kondicionierius, šildymo sistema, bagažo skyriai. Visi autobusai – su naujomis padangomis. Didelę įtaką bendrovės veiklai turi naudojamų autobusų techninė būklė ir jų ekonomiškumas. Įsigyjant naujesnius autobusus, stengiamės pirkti mažesnės talpos ir ekonomiškesnius autobusus.
Skaidrumas. 
Bendrovėje įdiegtos korupcijos prevencijos ir rizikos valdymo priemonės, paskirtas atsakingas darbuotojas, viešieji pirkimai atliekami vadovaujantis Lietuvos Respublikos viešųjų pirkimų įstatymo nuostatomis, viešai skelbiama teisės aktais nustatyta informacija. CVP IS priemonėmis 2019 m. bendrovė atliko Automobilinių degalų pirkimą, transporto priemonių įsigijimą. Transporto priemonių draudimo paslaugos buvo perkamos apklausos būdu, draudimo bendrovėms pateikiant raštu pasiūlymus. Daugelis prekių (atsarginės detalės, žaliavos, medžiagos) perkamos atlikus žodinę apklausa. Elektros energijos tiekimo paslaugos pirkimas atliekamas CPO priemonėmis.
Socialinė atsakomybė
Bendrovė užtikrino 2019 m. darbuotojams sąžiningą ir rinkos sąlygas atitinkantį darbo užmokestį ir aplinką, planavo ir toliau vykdė socialiai atsakingą veiklą. Siekiant motyvuoti darbuotojus buvo įvesta metinių priedų sistema. Gerai dirbantiems darbuotojams bendrovė mokėjo premijas. Gerinant vidinę bendrovės atmosferą, reikia ugdyti bendrą bendrovės kultūrą.

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“
VEIKLOS ATITIKIMAS RAJONO SAVIVALDYBĖS STRATEGINIAMS PLĖTROS IR VEIKLOS PLANAMS

Bendrovė vykdo Savivaldybės iškeltą tikslą – užtikrina jai pavestą keleivių vežimo vietiniais maršrutais paslaugos visuomenei teikimą ir siekia, kad veikla būtų pelninga.
Vykdydama veiklą bendrovė vadovaujasi Rajono savivaldybės 2018-2024 metų strateginiu plėtros planu, patvirtintu Šakių rajono savivaldybės tarybos 2018 m. lapkričio 23 d. sprendimu Nr. T-387 „Dėl rajono savivaldybės tarybos 2017 m. gruodžio 21 d. sprendimo Nr. T-378 „Dėl rajono savivaldybės 2018-2024 metų strateginio plėtros plano patvirtinimo“ pakeitimo ir papildymo“ (toliau – Plėtros planas), tikslo „Infrastruktūros modernizavimas ir plėtra“ ir Rajono savivaldybės 2019-2021 metų strateginiu veiklos planu, patvirtintu rajono savivaldybės tarybos 2019 m. vasario 22 d. sprendimu Nr. T-65 „Dėl rajono savivaldybės 2019-2021 metų strateginio veiklos plano patvirtinimo“ (toliau – Veiklos planas) tikslo „Šiuolaikiškos susisiekimo sistemos plėtra“. Rajono savivaldybės 2019-2022 metų strateginiu veiklos planu, patvirtintu rajono savivaldybės tarybos 2019 m. vasario 22 d. sprendimu Nr. T-65 „Dėl rajono savivaldybės 2019-2021 metų strateginio veiklos plano patvirtinimo“ (toliau – Veiklos planas) tikslo „Šiuolaikiškos susisiekimo sistemos plėtra“. 

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“
2019 METŲ KELIAMI VEIKLOS PLANO TIKSLAI

MISIJA. Keleivių pervežimo paslaugos užtikrinimas.
VIZIJA. Kokybiška, visiems prieinama, šiuolaikiška socialinė paslauga.

TRUMPALAIKIAI TIKSLAI 2019 M.
1. Diegti ekologišką ir energiją efektyviai naudojantį viešąjį transportą.
2. Diegti ir plėtoti modernias eismo saugumo, informavimo, aplinkosaugos ir reguliavimo priemones. 
3. Sukurti aukštą kvalifikaciją ir darbo rezultatais paremtą darbuotojų skatinimo programą.

TRUMPALAIKIAI UŽDAVINIAI TIKSLAMS PASIEKTI 2019 M.
1.1. Viešojo transporto efektyviai naudojančio energiją įsigijimas.
2.1. Eismo tvarkaraščių pagrindiniuose keliuose atnaujinimas. 
3.1. Stabili įmonės veikla. 

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2019 METŲ VEIKLOS PLANO UŽDAVINIŲ IR PRIEMONIŲ ĮVYKDYMO APŽVALGA 

1.1. Uždavinys „Viešojo transporto, efektyviai naudojančio energiją, įsigijimas“.
1.1.1. Priemonė. „Įsigyti ne seniau kaip prieš 10 metų pagamintus autobusus.“ 2019 m. bendrovė eksploatavo 30 autobusų, kurių vidutinis amžius – 16,4 m. 
Įsigyjant naujesnius autobusus, buvo perkami mažesnės talpos, ekonomiškesni autobusai. Jei 2015 m. 20 - 30 sėdimų vietų autobusų bendrovė turėjo 12, tai 2019 m. jų buvo jau 18. Tuo tarpu didesnių, 40 – 50 vietų autobusų skaičius sumažėjo  nuo 7  2015 m. iki dviejų 2019 m. Senos transporto priemonės nėra ekonomiškos ir komfortiškos keleiviams. Seniausi autobusai naudoja daugiau kuro ir yra dažniau remontuojami, todėl jų eksploatacija yra brangesnė. Išanalizavus įmonės turimus duomenis buvo nustatyta, kad ekonomiškai naudingiausia įsigyti naujus, tačiau naujiems autobusams įsigyti bendrovė finansinių galimybių neturi, todėl ir toliau planuoja pirkti naudotus iki 10 metų senumo autobusus.
2019 metais bendrovė, gerindama viešojo keleivinio transporto paslaugų kokybę ir įvaizdį, siekdama ekonomiškumo bei parko atnaujinimo, iš bendrovės apyvartinių lėšų įsigijo 2013 metų gamybos Mercedes Benz Tourino markės 38 vietų ir du 2014 metų gamybos Mercedes Benz Sprinter markės 21 vietos autobusus už 231 600,00 Eur.
Autobusai nėra nauji, bet geros techninės būklės ir gražaus dizaino. Juose yra sumontuoti dvigubi stiklai, vartomos sėdynės, individualus apšvietimas kiekvienai sėdimai vietai, įrengtas kondicionierius, šildymo sistema, bagažo skyriai. Atnaujintų įmonės transporto priemonių dalis sudaro 10 proc. turimo transporto.
Siekiant mažinti keleivių pervežimo sąnaudas ir gerinant paslaugų kokybę, palaipsniui bus atnaujinamas ir suvienodinamas autobusų parkas, atsisakant seniausių autobusų. Autobusų pirkimai bus vykdomi, siekiant įsigyti vieno modelio ir tos pačios modifikacijos autobusus. 
2.1. Uždavinys „Eismo tvarkaraščių pagrindiniuose keliuose atnaujinimas“.
2.1.1. Priemonė „Eismo infrastruktūros gerinimas pagrindiniuose keliuose“.
Kasmet bendrovė, siekdama kuo geriau informuoti gyventojus apie autobusų eismą, atnaujina tvarkaraščius autobusų stotelėse. Panaudojant nurašytų autobusų skardą, bendrovė savo lėšomis pagamino ir pilnai atnaujino eismo tvarkaraščių lenteles Griškabūdžio, Kriūkų, Plokščių, Slavikų. Kitose kryptyse tvarkaraščių atnaujinimas vyko pagal poreikį. Atnaujinta 71 (42,8 %) eismo tvarkaraštis.
Informacija apie teikiamas paslaugas skelbiama bendrovės interneto svetainėje. Apie eismo pasikeitimus keleiviai informuojami autobusų stoties patalpose esančiuose stenduose, rajono spaudoje.
3.1. Uždavinys „Stabili įmonės veikla“.
3.1.1. Priemonė. „Kvalifikuotos darbuotojų komandos išlaikymas“. Įgyvendinat bendrovės 2019 m. veiklos plano priemonę didžiausias dėmesys buvo skirtas gerinti techninių resursų, tokių kaip transporto priemonių, būklę, tačiau patys svarbiausi yra žmogiškieji Bendrovės ištekliai. 2019 metais bendrovėje dirbo 52 darbuotojai. 
Kvalifikuotų darbuotojų rasti darosi vis sudėtingiau, ypač automobilių elektrinės dalies remontui. Taip pat aukšti reikalavimai keliami ir vairuotojams-konduktoriams-šaltkalviams. Jie privalo gebėti vairuoti ne tik įvairių markių ir amžiaus autobusus, juos prižiūrėti, naudotis kasos aparatais, bet ir turėti atitinkamą kvalifikaciją vežti keleivius komerciniais tikslais, būti mandagūs, paslaugūs, tvarkingai ir švariai apsirengę. Pagrindinė motyvacinė priemonė, leidžianti neprarasti kvalifikuotų ir gabių darbuotojų konkuruojant su kitomis įmonėmis, yra atlyginimų dydis, kuris bendrovėje yra mažas. Dėl to didėja darbuotojų kaita, kuri neigiamai atsiliepia ir darbo kokybei.
Didelę reikšmę darbe turi darbuotojų kvalifikacijos kėlimas, nuolatinis žinių atnaujinimas. 2019 metais pravesti gaisrinės saugos teoriniai ir praktiniai užsiėmimai, darbų saugos mokymai darbuotojams. Keletas vairuotojų dalyvavo periodiniuose transporto priemonių, skirtų keleiviams vežti komerciniais tikslais, vairuotojų mokymuose, juos išklausė ir gavo pažymėjimus. Bendrovės administracija 2019 m. dalyvavo įvairiuose darbuotojų saugos ir sveikatos, buhalterinės apskaitos seminaruose.
Bendradarbiaudama su Užimtumo tarnyba prie Lietuvos Respublikos socialinės apsaugos ir darbo ministerijos Kauno klientų aptarnavimo departamento Šakių skyriumi, bendrovė sudarė trišalę sutartį darbuotojo apmokymui pagal Motorinių transporto priemonių keleiviams vežti vairuotojų mokymo programą pradinei profesinei kvalifikacijai įgyti.
Ir toliau daugiau dėmesio bus skiriama darbuotojų sveikatingumui bei profesiniam tobulėjimui.



Uždarosios akcinės bendrovės „Šakių autobusų parkas“                                
direktorius                                                                                                        Tomas Povilaitis

Uždarosios akcinės bendrovės „Šakių autobusų parkas“ 2019 metų veiklos plano ataskaita. 
Bendroji dalis.
[bookmark: _Toc54414035][bookmark: OLE_LINK3]PATVIRTINTA
Šakių rajono savivaldybės  administracijos
direktoriaus 2020 m.                        d. įsakymu Nr. AT- 
priedas 

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS” 2019 METŲ VEIKLOS ATASKAITA. PRIEMONIŲ PLANO DALIS.

UŽDAROSIOS AKCINĖS BENDROVĖS „ŠAKIŲ AUTOBUSŲ PARKAS“ 2019 METŲ LAIKOTARPIO VEIKLOS TIKSLŲ, UŽDAVINIŲ, PRIEMONIŲ VYKDYMO ATASKAITA

2020 metai
Misija. „Keleivių pervežimo paslaugos užtikrinimas.“.
Vizija „Kokybiška visiems prieinama šiuolaikiška socialinė paslauga“
Tikslas (trumpalaikis): Teigiamas veiklos rezultatas
	Nr.
	Trumpalaikio  tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2019 metų laikotarpio reikšmė

	1.
	Diegti ekologišką ir energiją efektyviai naudojantį viešąjį transportą
	1.
	Atnaujintų įmonės transporto priemonių dalis
	proc.
	10

	
	ĮVYKDYMAS 2019 M.
	
	
	proc.
	10


Uždavinys (trumpalaikis):
	 Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2019 metų laikotarpio reikšmė

	1.1.
	Viešojo transporto efektyviai naudojančio energiją įsigijimas
	1.1.1
	Įsigytų viešojo  transporto priemonių skaičius
	vnt.
	3

	
	ĮVYKDYMAS 2019 M.
	
	
	vnt.
	3



Priemonės:
	Priemonės kodas
	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2019 metų laikotarpio reikšmė
	Atsakingas už priemonę

	1.1.1
	Įsigyti pagamintus ne seniau kaip prieš 10 metų autobusus
	1.1.1.
	Įsigytų viešojo  transporto priemonių, efektyviai naudojančių energiją, skaičius
	vnt.
	3
	UAB „Šakių autobusų parkas“

	
	ĮVYKDYMAS 2019 M.
	
	
	vnt.
	3
	


 
Tikslas (trumpalaikis): Teigiamas veiklos rezultatas
	Nr.
	Trumpalaikio  tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2019 metų laikotarpio reikšmė

	2.
	Diegti ir plėtoti modernias eismo saugumo, informavimo, aplinkosaugos ir reguliavimo priemones
	1.1
	Įdiegta eismo saugumo priemonių
	proc.
	42,77

	
	ĮVYKDYMAS 2019 M.
	
	
	proc.
	43,00


Uždavinys (trumpalaikis):
	 Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2019 metų laikotarpio reikšmė

	2.1.
	Eismo tvarkaraščių pagrindiniuose keliuose atnaujinimas
	2.1.
	Atnaujinta eismo tvarkaraščių, skaičius
	vnt.
	71

	
	ĮVYKDYMAS 2019 M.
	
	
	vnt.
	71




Priemonės:
	Priemonės kodas
	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2019 metų laikotarpio reikšmė
	Atsakingas už priemonę

	2.1.1
	Eismo tvarkaraščių pagrindiniuose keliuose atnaujinimas
	2.1.1.
	Atnaujinta eismo tvarkaraščių keliuose skaičius
	vnt.
	71

	ĮVYKDYMAS 2019 M.
	
	
	vnt.
	71
	



Tikslas (trumpalaikis): 
	Nr.
	Trumpalaikio  tikslo pavadinimas
	V/Kr. Nr.
	Vertinimo kriterijaus pavadinimas
	Mato vnt.
	2019 metų laikotarpio reikšmė

	3.
	Sukurti aukštą kvalifikaciją ir darbo rezultatais paremtą darbuotojų skatinimo programą
	3.
	Sukurtų skatinimo programų skaičius
	vnt.
	1

	
	ĮVYKDYMAS 2019 M.
	
	
	vnt.
	1



Uždavinys (trumpalaikis):
	 Nr.
	Trumpalaikio  uždavinio pavadinimas
	R/Kr. Nr.
	Rezultato kriterijaus pavadinimas
	Mato vnt.
	2019 metų laikotarpio reikšmė

	3.1
	Stabili įmonės veikla
	3.1
	Gryno pelno augimas
	proc.
	3

	
	ĮVYKDYMAS 2019 M.
	
	
	proc.
	5




Priemonės:
	Priemonės kodas
	Priemonės pavadinimas
	Priemonės rodiklio Nr.
	Rodiklio pavadinimas
	Mato vnt.
	2019 metų laikotarpio reikšmė
	Atsakingas už priemonę

	3.1.1
	Kvalifikuotos darbuotojų komandos išlaikymas
	3.1.1
	Darbuotojų motyvavimo priemonių skaičius
	vnt.
	1
	UAB „Šakių autobusų parkas“

	
	ĮVYKDYMAS 2019 M.
	
	
	vnt.
	1
	


   


Uždarosios akcinės bendrovės „Šakių autobusų parkas“
direktorius					                                                                 Tomas Povilaitis

